CELEX: 62018CN0689
Language: sl
Date: 2018-11-05 00:00:00
Title: Zadeva C-689/18: Predlog za sprejetje predhodne odločbe, ki ga je vložilo Dioikitiko Protodikeio Patron (Grčija) 5. novembra 2018 – XT/Elliniko Dimosio

21.1.2019   
            
            
               SL
            
            
               Uradni list Evropske unije
            
            
               C 25/28
            
         
      Predlog za sprejetje predhodne odločbe, ki ga je vložilo Dioikitiko Protodikeio Patron (Grčija) 5. novembra 2018 – XT/Elliniko Dimosio
      (Zadeva C-689/18)
      (2019/C 25/36)
      Jezik postopka: grščina
      
         Predložitveno sodišče
      
      Dioikitiko Protodikeio Patron
      
         Stranki v postopku v glavni stvari
      
      
         Tožeča stranka: XT
      
         Tožena stranka: Elliniko Dimosio
      
         Vprašanji za predhodno odločanje
      
      
                  1.
               
               
                  Ali se z določbo člena 44(1)(b) zakona št. 4111/2013 v različici, ki je veljala v proračunskem letu 2013 (za leto 2012), v skladu s katerim so dajatve na luksuzno blago oproščeni lastniki ali imetniki avtomobilov za zasebno rabo (z delovno prostornino motorja, ki je enaka ali večja od 1 929 kubičnih centimetrov), starejših od desetih let, pri čemer se upošteva leto prve uporabe v Grčiji, ne pa leto njihove morebitne predhodne (prve) uporabe v drugi državi članici Evropske unije, vzpostavlja dajatev z enakim učinkom kot carina med državami članicami Evropske unije v smislu določb členov od 28 do 30 Pogodbe o delovanju Evropske unije?
               
            
                  2.
               
               
                  Če je odgovor na prvo vprašanje nikalen, ali se z zgoraj navedeno določbo vzpostavlja notranji (posredni) davek na izdelke, uvožene iz drugih držav članic Evropske unije, ki je višji od davkov, ki se uporabljajo za enakovrstne domače izdelke v smislu člena 110 navedene pogodbe?